procesaur/Wiki.mk huggingface dataset:
Покраини во Куба

Куба се дели на 15 покраини и една специјална општина што не спаѓа во ниедна покраина. Последната измена во организацијата се случила во 2010 г. со поделбата на покраината Хавана на две покраини: Артемиса (со три источни општини од соседната покраина Пинар дел Рио) и Мајабеке. Новите покраини стапиле на сила на 1 јануари 2011 г. Покраината на самиот град Хавана опстојува и понатаму, и тоа под изворното име „Ла Хабана“.
1 Список на покраини
Од запад кон исток, покраините на Куба се следниве:
# Пинар дел Рио
# Артемиса
# Хавана
# Мајабеке
# Матансас
# Сиенфуегос
# Виља Клара
# Санкти Спиритус
# Сиего де Авила
# Камагвеј
# Лас Тунас
# Гранма
# Олгин
# Сантјаго де Куба
# Гвантанамо
# Хувентуд — остров со статус на „специјална општина“
2 Демографија
Податоци за населението од попис:
Покраина, Админ. центар, Нас. (2005), Нас. (%), Површ. (км²), Површ. (%), Густина
Артемиса, Артемиса, 4,49, 3,75, 125,5
Виља Клара, Санта Клара, 7,31, 7,6, 97,17
Гвантанамо, Гвантанамо, 4,54, 6,0, 82,22
Гранма, Бајамо, 7,36, 7,9, 98,20
Камагвеј, Камагвеј, 7,02, 13,2, 50,22
Лас Тунас, 4,70, 6,0, 79,77
Мајабеке, Сан Хосе де лас Лахас, 3,41, 3,49, 102,2
Матансас, Матансас, 6,00, 10,0, 56,80
Олгин, Олгин, 9,14, 8,5, 109,90
Пинар дел Рио, Пинар дел Рио, 5,32, 8,32, 67,00
Санкти Спиритус, Санкти Спиритус, 4,12, 6,3, 68,33
Сантјаго де Куба, Сантјаго де Куба, 9,27, 5,9, 168,32
Сиего де Авила, Сиего де Авила, 3,68, 5,6, 60,70
Сиенфуегос, Сиенфуегос, 3,54, 3,9, 94,54
Хавана, Хавана, 19,70, 740, 0,7
Хувентуд, Нуева Херона, 0,77, 2,1, 35,78
''Куба'', ''Хавана'', '''', '''', ''101,72''
3 Поврзано
* Политика на Куба
* Географија на Куба
* Список на градови во Куба
* Општини во Куба
* ISO 3166-2:CU
Барут

Барут е лесно запална смеса од калиумов нитрат (KNO<sub>3</sub>), дрвен јаглен и сулфур. Според тежина овие 3 составни делови постојат во однос 15:3:2. Со палењето на барут, во самата хемиска реакција, тој ослободува гасови кој дејствуваат како гориво при експлозијата.
:<math>\mathrm{10 \, KNO_3 + 16 \, C + 4 \, S \rightarrow 15 \, CO + K_2CO_3 + 4 \, K_2SO_3 + 5 \, N_2} </math>
Барутот обично се користи за полнење на куршуми и за разбивање на тврди работи. Но, за разбивањето на поголеми карпи му се дава предност на динамитот.
1 Ефект
Барутот е слаб експлозив: не детонира, туку напротив разгорува (брзо гори). Ова е предност кај погонскиот уред, каде што не се посакува шок што би го скршил пиштолот и потенцијално ќе му наштети на вршителот; сепак, тоа е недостаток кога се посакува експлозија. Во тој случај, погонот (и што е најважно, гасовите произведени од неговото согорување) мора да биде ограничен. Бидејќи содржи свој оксидатор и дополнително гори побрзо под притисок, неговото согорување е способно да пука контејнери како што се школка, граната или импровизирани обвивки од „цевка бомба“ или „шпорет под притисок“ за да се формираат шрапнели.
Во вадењето камен, главно се претпочитаат високи експлозиви за кршење карпи. Меѓутоа, поради неговиот ниска бризантност, барутот предизвикува помалку фрактури и резултира со повеќе употреблив камен во споредба со другите експлозиви, што го прави корисен за минирање на шкрилец, кој е кревок, или монументален камен како гранит и мермер. Барутот е добро прилагоден за празни куршуми, сигнални одблесоци, рафални полнења и лансирање на линијата за спасување. Користен е и во огномет за кревање на огнометните чаури, во ракети како гориво и во одредени посебни ефекти.
Со согорувањето се претвора помалку од половина од масата на барут во гас; поголемиот дел од нив се претвора во честички. Дел од него се исфрла, трошејќи ја погонската моќ, го загрозува воздухот и, генерално, предизвикува непријатност (давање војничка позиција, генерирање магла што го попречува видот итн.). Некои од нив завршуваат како дебел слој саѓи во внатрешноста на цевката, каде што исто така е непријатност за последователните истрели и причина за заглавување на автоматско оружје. Покрај тоа, овој остаток е хигроскопски, а со додавање на влага впиена од воздухот образува корозивна супстанција. Саѓите содржи калиум оксид или натриум оксид кој се претвора во калиум хидроксид, или натриум хидроксид, кој ги ’рѓосува цевките од ковано железо или челик. Затоа, барутните краци бараат темелно и редовно чистење за да се отстранат остатоците.
2 Историја
Барутот е првиот експлозив што бил развиен. Популарно сметан за еден од Четирите големи пронајдоци на Кина, бил откриен во текот на доцната Танг династија (9 век), но најраните записи датираат од Сонг династијата (11 век).
3 Барутот како тема во популарната култура
* „Барут“ (англиски: ''Gunpowder'') - песна на Горан Бреговиќ од 1993 година.* „Оган и барут“ (српски: ''Vatra i barut'') - песна на српскиот поп-пејач Здравко Чолиќ.
4 Поврзано
* Барутчиски занает
Јазик (орган)

Јазикот (латински: ''lingva'') е подвижен мускулен орган, на кој разликуваме врв, тело и корен, преку кој е прицврстен за дното на усната празнина. Обложен е со слузокожа, која на горната страна содржи вкусни папили.
Вкусот, допирот и болката кај јазикот се осетуваат со помош на папилите (соодветни рецептори):
* Кончести папили (''papilae filiformes''), за допир и болка, сместени на врвот од јазикот
* Габовидни папили (''papilae fungiformes''), вкусни папили сместени на телото на јазикот
* Жлебести папили (''papilae valatae''), вкусни папили сместени на коренот од јазикот
* Листовидни папили (''papilae foliate''), вкусни папили сместени на рабовите на јазикот.
Јазикот, освен што учествува во ингестијата и мешањето на храната, е сетило за вкус и орган за артикулација на говорот. Јазикот е способен да разликува четири вкусови: солено, слатко, кисело и горчливо.
1 Јазикот како мотив во уметноста и во популарната култура
* „Јазик“ - песна во проза на полскиот поет Збигњев Херберт.* „Јазик“ (англиски: ''Tongue'') - песна на американската рок-група „Р. Е. М.“ (''R.E.M.'') од 1994 година.
2 Наводи
kk:Тіл
Теократија

Теократија е облик на државно уредување во кое владее Бог преку свештенството или преку некој световен поглавар како негов застапник. Главноземено, верата т.е., религијата ја има главната улога со донесените одлуки и управата во теократско општество.
Примери на теократски системи:
* Папската Држава Ватикан
* Власта на ламите во Тибет
* Власта на мулите во Иран
1 Поврзано
Фундаментализам
Кореја

Кореја е географско подрачје и поранешна држава која се наоѓа на истоимениот полуостров во североисточна Азија, која по корејската војна во 1950 - 1953 била поделена на:
* Северна Кореја (народна комунистичка република)
* Јужна Кореја ( демократска капиталистичка република).
Терминот Кореја важи за обете страни.
Крзно

Крзно е збир телесни влакна на нечовечки цицачи. Тоа игра улога на заштитна „облека“ за животните; крзното може да се состои од кратки долни влакна, долги горни влакна и, во некои случаи, средни влакна. Сите цицачи немаат крзно. Крзното се користи заради неговата практична (облека), декоративна и престижна вредност. Освен природните, постојат и имитации на крзна (вештачко крзно) кои се далеку поевтини.
1 Крзното како мотив во уметноста и во популарната култура
* „Крзното од лисица на мајка ми“ — краток расказ на македонската писателка Сања Михајловиќ-Костадиновска.* „Венера во крзно“ (англиски: ''Venus in Furs'') — песна на американската рок-група „Велвет андергаунд“ (''Velvet Underground'') од 1966 година.
2 Поврзано
* Крзнена облека
Багремов мед

Багремов мед (од бел багрем) спаѓа во најдобрите врсти мед, има пријатен и продорен мирис. Заради големата количина на левулоза, неговата кристализација е доста бавна, долго останува во течна состојба и како таков е проѕирен, и ако се стави во широка стаклена тегла, изгледа малку матен. При кристализација (зашеќерување) станува бел, ситнозрнест, потсетува на снег. Багремовиот мед содржи 40,35% левулоза и 35,98% гликоза. Од нектарот собран од еден хектар миризливи цветови на бел багрем, пчелите создаваат 1.700 килограми мед, па и повеќе. Постојат податоци дека со едно дрво на бел багрем, силно пчелино друштво може да произведе до 8 килограми мед.
Медот од цветовите на жолт багрем е доста светол со пријатен вкус, но слаб мирис. При кристализација станува среднозрнаст, со бела боја. Со еден хектар на процветан багрем, пчелите работнички создаваат во специјално погодни услови 350 килограми висококвалитетен мед.
Апсида

Апсида (латински: ''absis'' - свод, старогрчки: ''αψίδα'' - полукруг, арка) — термин во сакралната црковна архитектура која претставува полукружен простор засводен со полукупола или полуцилиндрично просторно проширување на одредена просторија. Апсидата има голема употреба кај верски објекти, најчесто христијански храмови (цркви) и тоа на источната страна, за во него да се смести олтарот и презвитериумот, или местото каде што свештениците седат. Апсидата имала употреба уште во раното христијанство. Освен во христијански, апсидата може да се сретне и во еврејски храмови, како на пример синагогата Маоз Хаим.
Претежно апсидата се однесува и на конхата и нишата заедно и таа е полукружна ниша со симболика на каналот низ кој се раѓа сонцето (источна апсида) и низ кој заоѓа сонцето (западна апсида). Покрај олтарска (источна апсида), постојат и певнички апсиди (јужна и северна). Помали апсиди, исто така, може да бидат и на други местоположби, особено на некои светилишта.. Апсидата е одвоена од главниот дел на црквата преку трансептата.
1 Галерија
Кондолиза Рајс

Кондолиза Рајс (14 ноември 1954) е американска политичарка, и била 66-ти по ред државен секретар на САД во администрацијата на Џорџ В. Буш. На таа позиција е од 26 јануари 2005 кога го заменила дотогашниот државен секретар Колин Пауел, кој поднел оставка, до 20 јануари 2009., кога на тоа место ја замени Хилари Клинтон. Рајс била првата Американка од африканско потекло, втора жена после Меделин Олбрајт, и втора личност од Американско-Африканско потекло на позицијата државен секретар. За време на првиот мандат на Претседателот Буш, Рајс беше неговиот секретар за национална одбрана. Нејзината дипломатска кариера била фокусирана на мир во Блискиот Исток. Таа зборува: Англиски, Руски, Германски, Француски и Шпански.
1 Детство
Кондолиза Рајс е родена во градот Бирмингем во Американската сојузна држава Алабама. Најзиното име потекнува од Италијанската фраза „Con dolcezza“, што значи „со сладкост“.
2 Американски државен секретар (2005-2009)
Од добивањето на позицијата Американски државен секретар, Рајс ја разви и објави нејзината „Трансформациона Дипломатија“ во јануари 2006. Таа се состои од пет клучни елементи:
* Релокација на Американските дипломати кон региони надвор од САД, како Кина, Индија, Африка и Блискиот Исток.
* Задолжување на дипломатите да престојуваат и работат во локации како Ирак, Авганистан, Судан или Ангола, и течно да говорат барем два странски јазици.
* Дипломатски фокус на Тероризам, транспорт на дроги, и болести.
* Соработка со други држави за јакнење на нивните инфраструтури.
* Создавање на позиција на висок функционер „Директор за странска помош“.
Rolls-Royce Phantom (2003)

:''Погледајте и Rolls-Royce Phantom за други модели со исто име''
Ролс-Ројс Фантом — ултралуксузен автомобил од Rolls-Royce, подружница на БМВ, во Велика Британија. Пуштен е во продажба во 2003 г. и е првиот модел на Ролс-Ројс во сопственост на БМВ.
1 Особености
Има 6,75 литарски, 48-вентилски, V12 мотор кој дава 453 КС (338 kW) и 720 N·m) момент на сила. Моторот е изведен од постоечкиот V12 мотор на BMW.
Автомобилот е висок 1,63 м, широк 1,99 m и долг 5,83 м, и тежи 2485 кг. Каросеријата е направена од алуминиумски костур, а возилото има забрзување од 100 км/ч за 5.7 сек. Има шестбрзински автоматски менувач и двојнојадечна амортизација.
Во март 2005 g. е претставен Фантом со продолжено оскино растојание на Женевскиот автосаем, кој е за 250 мм подолг од стандардниот.
Од 2007 во производство е кабриолетот Фантом Drophead Coupé.
2 Дизајн
BMW вложиле многу напори за да го различат од нивните возила. Иако 15% од елементите ова возило ги дели со други BMW возила (како BMW Серија 7), Фантом ги има задржано традиционалните особини на Ролс-Ројс.
Намерата била возилото да не изгледа само како уште еден автомобил од BMW. Кога Мерцедес-Бенц го лансирале нивниот Maybach, тие биле критикувани за произведување на „ултимативен Mercedes“ наместо автомобил од засебна марка. Автомобилот делел многу елементи со и изгледал како поевтиниот седан од S-класата. БМВ од ова извлекле поука, продавајќи го Фантом во посебни салони, додека салонот на Maybach во Лондон истот ака продава и наједноставни модели на Mercedes.
Алуминиумскиот костур се прави во BMW фабрика во Динголфинг, Германија а V12 моторот во Минхен. Крајното склопување, како и сета кожа и дрвенарија, по желбите на секој поединечен купувач се прават во погон во Гудвуд, Западен Сасекс, Англија. Во погонот има само два робота за бојадисување; сѐ друго се прави рачно, во согласност со традицијата на Rolls-Royce.
3 Новитети
* Наместо обртомер, авцтомобилот има сказалка за ''резерва на моќ'' која покажува уште колку од силата на автомобилот му преостанува на возачот.
* Задните врати имаат шарки назад, стил пошто наречен ''самоубиствени врати'', но нарелен 'кочиска врата' од Rolls-Royce. Вратите се затвораат на стисок на копче со помош на хидраулика. Електронски се заклучуваат за да се избегне случајно отворање на вратите додека се вози.
* Задните врати во себе носат чадори кои отскокнуваат од лежиштата. Во лежиштата има пропелери за ладење кои ја острануваат влагата кога чадорите стојат внатре.
* Духот на Екстазата (знакот напред) има механизам за автоматско електронско вовлекување против кражба и за безбедноста на пешаците во случај на несреќа. Истото се вовлекува и однатре на копче.
* Логата 'RR' на раткапните имаат посебни лежишта за да можат секогаш да бидат исправени додека тркалата се вртат.
4 Продажба
+Годишни продажби
Година, Продадено
2003, 300
2004, 792
2005, 796
2006, 805
2007, 1010
Total, 3703
* BMW имаат поставено животна производна граница на 10.000 примероци на Фантом.
* Основната цена е £250,000 во Обединетото Кралство и $340,000 во САД.
* Во јули 2006, Rolls-Royce направиле ограничено издание од 25 автомобили наречено ''Фантом Блек''
Ноќен живот

Ноќен живот — збирен поим за разоноди достапни и повеќе популарни од вечер и рано изутрина. Ова се кафани, пабови, клафулиња, ноќни клубови, барови, жива музика, кабаре, мали театри, мали кина, претстави, и понекогаш ресторани кои се наоѓаат во извесно населено место. Тука може и да се придодадат и јавните куќи. Во ноќен живот спаѓа разонода која може да биде од прилично питома, па сѐ до развратна. Ноќната разонода по дефиниција е побујна од дневната, и обично повеќе ориентирана кон младите.
Во Македонија пособено познати по ноќениот живот се градовите како Скопје, Битола и Струмица и Охрид во летниот период.
На пример, во Европа, многу млади избираат да одат во Берлин или слични места „за ноќниот живот“, иако во даденото место може и да нема ништо друго особено. Мадрид е особено познат за опсегот на взрасти од кои ноќниот живот е сочинет како и за долгите часови на останување надвор. Даблин исто така ужива огромна популарност кај оние кои сакаат да го искусат живиот ноќен живот, со тоа што ирската влада вели дека ова е причината заради огромниот пораст на туризмот во последните 15 години. Мајами е добро познат по тоа што е еден од ретките градови во САД кој им дозволува на локалите да работат 24 часа на ден.
Бајрам

Бајрам — два големи исламски празника во годината. Првиот Рамазан бајрам, трае 3 дена еден по друг започнувајќи од првиот ден од месецот шевал, односно десеттиот месец според арапскиот календар.
Вториот празник, Курбан бајрам, трае 4 дена (10-13 зулхиџет, односно дванаесеттиот месец според исламскиот календар) и се вика нарекува „празник на пожртвувањето“ затоа што тогаш се колат овни и им се делат на сиромасите.
Микроскоп

Микроскоп (од |μικρός, „мал“ и grc, „гледање“) — научен инструмент за гледање на објекти кои се многу мали за да можат да се видат со голо око. Науката за проучување на мали објекти со помош на инструменти се нарекува микроскопија, а поимот микроскопски значи нешто многу мало, кое не може да се види со голо око. Со други зборови, потребен е микроскоп за да може да се види. Микроскопите ни овозможуваат да добиеме зголемена слика на мали објекти. Микроскопите кои ги користиме во домашни услови или на училиште се појавуваат некаде пред околу 400 години.
1 Историја на микроскопот
Пред околу 400 години микроскопот не бил сѐ уште пронајден. Градбата на тогаш познатите растенија и животни била вистинска мистерија, а, покрај тоа имало и илјадници ситни животни и растенија за кои не се знаело. За причините на болестите можелo само да се претпоставува, додека медицината како наука била не доволно развиена. Откривањето на микроскопот довело до револуција во човековите сознанија.
Се верува дека првиот микроскоп бил развиен некаде во Холандија, во раните години на 16 век. Постојат доста контроверзи во врска со тоа кој го измислил микроскопор и кога.
Квалитетот на леќите на првите микроскопи бил доста лош, па така и малите предметите не можело да се видат јасно. Но дури и вака несовршените микроскопи биле од голема помош во проучувањето на животните и растенијата.
Најпознат тип на микроскоп, прв кој бил конструиран, е светлинскиот микроскоп. Тоа е оптички инструмент во кој се вградени една или повеќе леќи со помош на кои се добива зголемена слика на објектот кој се наоѓа во фокалната рамнина на леќите. Но постојат и други типови на микроскопи.
2 Типови на микроскоп
Микроскопите можат да се поделат на две главни класи: микроскопи кои функционираат врз основа на теоријата за светлосни зраци и микроскопи кои функционираат врз основа на скенирање на примероци.
Микроскопите кои функционираат врз основа на теоријата на светлосни зраци се микроскопи кои користат електромагнетни зраци кои поминуваат низ систем на леќи со цел да се добие зголемена слика. Зраците можат да бидат од спектарот на видливата светлина (светлински микроскоп) или од спектарот на невидливата светлина (електронски микроскоп). Значи имаме Светлински микроскоп, Стерео микроскоп и електронски микроскоп.
Дарвинизам

Дарвинизам — наука за еволуцијата, за настанокот на растителните и животинските видови. Дарвинизмот го вклучува и човекот. Дарвинизмот се води по пат на природна селекција, односно на одржување во живот на најспособните во борбата за опстанок.
Нејзиниот зачетник Чарлс Дарвин со својата книга "''Потеклото на видовите''" (1859) извршил пресврт во сфаќањата за органскиот свет, покажувајќи дека животот на земјата се менува и се развива како вечен процес. Покажал дека сите органски облици се последица на тој развој, а не производ на "''созадавање со чудо''". Според еволуционата теорија, животинските и растителните видови не се непроменливи и сите организми што постојат сега и што постоеле во која и да било друга епоха настанале по пат на долготраен развиток, менување и приспособување под дејството на факторите на надворешната средина и на природната селекција.
Бадем

Бадемот (науч. ''Prunus dulcis'', син. ''Prunus amygdalus'' или ''Amygdalus communis'') е малечко дрво кое припаѓа на потсемејството Prunoideae од фамилијата Рози; ''бадем'' се нарекува исто така и плодот на ова дрво. Растението е класифицирано како праска во поткласата ''Amygdalus'' од ''Prunus'', кое се разликува од останатите подвидови по својот плод.
Слатката надворешна маса која е карактеристична кај другите членови од ''Prunus'' фамилијата, како што е сливата и вишната, кај бадемот е заменета со обвивка, во која се наоѓа тврда маса во која е сместена семката. Бадемот потекнува од југозападна Азија.
1 Бадемот како мотив во уметноста
* „Балада за расцветаниот бадем“ (српски: ''Балада о уцветалом бадему'')— песна на српскиот поет Стеван Раичковиќ.
Зар и ти, Бруте?

„''Зар и ти, Бруте?''“ (латински: „''Et tu, Brute?''“) во Македонија често и како ''„Зар и ти, сине Бруте?“'' е реченицата, која според преданието, била последниот исказ на Јулиј Цезар пред да умре. Оваа реченица нашироко се користи како епитом за предавство.
На 15 март, 44 п.н.е., Јулиј Цезар бил нападнат од група сенатори, меѓу кои и Марко Јуниј Брут, сенатор и негов близок пријател и посин. Првично Цезар се спротивставувал во нападот, но кога го видел Брут меѓу атентаторите, ги искажал тие зборови и ѝ се предал на судбината.
Овие зборови многу векови носат значење на врховно предавство од страна на некој близок.
1 Поврзано
* Мартовски иди
* Марко Јуниј Брут
* Јулиј Цезар
es:Tu quoque
Анатолиј Фоменко

Анатолиј Тимофеевич Фоменко (роден ) — руски математичар и автор. Тој е член на Руската академија на науките. Автор е на 180 научни дела, најпознат по своето дело Нова Хронологиja .
1 Дела
* А.Фоменко, Г.Носовски. "Кой век сме сега?". - България, София, "Литера Прима", 2004. буг. .
Густав Роберт Кирхоф

Густав Роберт Кирхов ( – ) бил германски физичар кој прв ги востановил законите за течењето на електрична струја низ разгранети електрични кола - наречени Кирхофови правила. Тој го вовел поимот електричен потенцијал и апсолутно црно тело. Кирхоф го формулирал еден од основните закони за топлински зрачење. Заедно со Роберт Бунзен ги поставиле темелите на спектралната анализа и ги откриле хемиските елементи цезиум и рубидиум.
1 Поврзано
* Кирхофови закони
Клештари

Поттипот клештари (односно Chelicerata) е древна група на членконоги која ги вклучува и истребените ''Eurypterida'' (морски скорпии). Главни одлики по кои видовите од овој поттип се разликуваат од останатите членконоги се отсуството на антени и присуството на хелицери (клештовидни структури) како прв пар на екстремитети.
Првите древни клештари најверојатно еволуирале пред околу 600 милиони години. Тие сега се разликуваат од другите членконожни видови по тоа што имаат најмалку шест пара на телесни додатоци: обично четири екстремитети за одење, како и пар на хелицери и пар на педипалпи. Исто така, тие не поседуваат мандибула, немаат антени и телото е поделено на две (а не три) дела, исто како кај ''Uniramia'':
* прозом (главограден регион) и
* опистозом (стомачен регион).
Клештарите се обично билатерално симетрични, имаат целосен дигестивен систем, поседуваат унирамни додатоци, имаат неваровников егзоскелет и се гонохористи.
Хелицератите немаат типични вилици за гризење и џвакање, туку ја цицаат храната во течна или полутечна форма. Но, оваа храна може да биде растргана од хелицерите пред ингестијата. Повеќето видови имаат надворешно варење, што значи дека тие секретираат дигестивни сокови на храната како што таа се приближува кон устата или инјектираат дигестивни сокови во телото на пленот, по што ја цицаат резултирачката супа.
Вклучувањето на класата ''Pycnogonida'' (морски пајаци) во клештарите е генерално прифатено, но не е научно докажано, бидејќи фосилниот фонд за морските пајаци е многу мал и тие многу се разликуваат од другите клештари.
Поттипот на клештари содржи повеќе од 80,000 видови познати на науката, од кои повеќето се арахниди поделени речиси еднакво меѓу пајаците и дерматофагоидите.
Копитести краби (Merostomata), Пајаковидни (Arachnida), Морски пајаци (Pycnogonida)
5 вида, 80,000 вида, 1,000 вида
Идеализам

Идеализмот е еден од двата основни правци во филозофијата кој, наспроти материјализмот, смета дека идејата, свеста, духот е првобитното нешто, а природата, постоењето, материјата е нешто второстепено.
Објективен идеализам или конкретен идеализам е учење кое тврди дека темелот на сè што постои е апсолутната идеја, светскиот дух, во крајна линија Бог.
Субјективен идеализам е учење што го одрекува објективното постоење на материјалниот свет, признавајќи ги како единствена реалност само поединечната свест и субјективните чувства.
1 Поврзано
* Апсолутен идеализам
* Германски идеализам
Далај-лама

Далај-лама — врховен поглавар на тибетските будисти, што го сметаат за бог на земјата, а не само божји намесник. Оваа традиција потекнува од 1391. Ламаистите веруваат дека далај-ламата е бесмртен, дека му старее само телото и, кога тоа ќе умре, неговиот дух поминува во некое момче што е однапред определено за наследник на покојниот лама; додека да порасне тоа дете, врховната власт ја врши панчен-лама или таши-лама.
Во табелата во продолжение е направен преглед на сите далај-лами.
, Име, Слика, Живеел, Владеење, На тибетски звучи
1., Гендун Друп, 1391–1474, нема, Гедун Чуб
2., Гендун Ѓацо, 1475–1541, нема, Гедун Ѓацо
3., Сонам Ѓацо, 1543–1588, 1578–1588, Сојнам Ѓацо
4., Јонтен Ѓацо, 1589–1616, 1601-1616, Јоиндаин Ѓацо
5., Лозанг Ѓацо, 1617–1682, 1642–1682, Лобзанг Ѓацо
6., Цангјанг Ѓацо, 1683–1706, 1697–1706, Цангјанг Ѓацо
7., Келзанг Ѓацо, 1708–1757, 1751–1757, Гаизнг Ѓацо
8., Џамфел Ѓацо, 1758–1804, 1786–1804, Ќамбе Ѓацо
9., Лунгток Ѓацо, 1806–1815, (1808–1815), Лунгдог Ѓацо
10., Цултрим Ѓацо, 1816–1837, ?-1837, Цучим Ѓацо
11., Кедруп Ѓацо, 1838–1856, 1844–1856, Каичиб Ѓацо
12., Тринли Ѓацо, 1857–1875, 11 март 1873-1875 ?, Чинлаи Ѓацо
13., Тубтен Ѓацо, 1879–1933, 1895–1933, Тубдаин Ѓацо
14., Тенцин Ѓацо, 1935, 1950''(во прогонство)'', Даинзин Ѓацо
1 Поврзано
* Тибетски будизам
Трговиште (област)

Tрговишка областОбласт Търговище
мапа
Админ. центар:Трговиште
Површина:2 716 км<sup>2</sup>
Население:129,675
Број на општини:5
Регистарска ознака:Т
Областен Управител:Петар Карагеоргиев
информација
Трговишка област е една од 28-те области на Бугарија. Се наоѓа во северозападниот дел на земјата. Административен центар на областа е градот Трговиште. На исток таа граничи со Шуменска област, на запад со Великотрновска област, на север — со областите Русенска и Разградска, а на југ — со Сливенска област. Трговишка област има површина од 2.716 км<sup>2</sup> и население 129,675 жители.
1 Список на населените места во Трговишка област
''Градовите се со удебелен фонт ''
1.1 Општина Антоново
Антоново,
Банковец,
Богомолско,
Букак,
Великовци,
Вељово,
Глашатаj,
Гољамо Дољане,
Горна Златица,
Девино,
Дл’жка Пољана,
Добротица,
Долна Златица,
Д’бравица,
Изворово,
Капиште,
Китино,
Коноп,
Краjполе,
Крушолак,
К’пинец,
Ќосевци,
Љубичево,
Малка Черковна,
Малоградец,
Манушевци,
Мечово,
Милино,
Моравица,
Моравка,
Орач,
Пиринец,
Пороjно,
Присоjна,
Пчелно,
Равно Село,
Разделци,
Свирчово,
Свободица,
Семерци,
Сл’нчовец,
Стара Речка,
Старчиште,
Стеврек,
Стоjново,
Строjновци,
Таjмиште,
Тиховец,
Трескавец,
Халваџиско,
Чеканци,
Черна Вода,
Черни Брjаг,
Шишковица,
Jaзовец ,
Jaребично,
Jaстребино
1.2 Општина Омуртаг
Беломорци,
Бостан,
Б’лгараново,
Велигденче,
Величка,
Веренци,
Веселец,
Висок,
Врани Кон,
Гољамо Црквиште,
Горна Хубавка,
Горно Козарево,
Горно Новково,
Горско Село,
Долна Хубавка,
Долно Козарево,
Долно Новково,
Зелена Морава,
Змеjно,
Звездица,
Илиjно,
Камбурово,
Кестеново,
Козма Презвитер,
Красноселци,
Мало Црквиште,
Могилец,
Обител,
Омуртаг,
Панаjот Хитово,
Паничино,
Петрино,
Пл’стина,
Птичево,
П’дарино,
Прван,
Росица,
Р’тлина,
Средиште,
Станец,
Т’пчилештово,
Угледно,
Царевци,
Церовиште,
Чернокапци
1.3 Општина Опака
Гољамо Градиште,
Горско Абланово,
Грчиново,
Крепча,
Љублен,
Опака
1.4 Општина Попово
Априлово,
Баба Тонка,
Берковски,
Бракница,
Водица,
Гагово,
Глогинка,
Горица,
Долец,
Долна Кабда,
Дриново,
Еленово,
Заветно,
Зараево,
Захари Стоjаново,
Звезда,
Иванча,
Кардам,
Ковачевец,
Козица,
Конак,
Ломци,
Манастирица,
Марчино,
Медовина,
Осиково,
Паламарца,
Помоштица,
Попово,
Посабина,
Садина,
Светлен,
Славjаново,
Трстика,
Цар Асен
1.5 Општина Трговиште
Алваново,
Александрово,
Баjачево,
Бистра,
Божурка,
Братово,
Буjново,
Буховци,
Вардун,
Васил Левски,
Гољaмо Ново,
Гољaмо Соколово,
Горна Кабда,
Давидово,
Драгановец,
Дралфа,
Д’лгач,
Здравец,
Копрец,
Кошничари,
Кралево,
Кршно,
Лиљак,
Ловец,
Макариополско,
Маково,
Миладиновци,
Мировец,
Момино,
Надарево,
Овчарово,
Осен,
Острец,
Паjдушко,
Певец,
Подгорица,
Преселец,
Пресиjaн,
Пресjaк,
Пробуда,
Пролаз,
Разбоjна,
Ралица,
Росина,
Руец,
Стража,
С’единение,
Тврдинци,
Трговиште,
Трновца,
Цветница,
Черковна
Пајаковидни

Arachnida е класа на членконоги која ги вклучува пајаковидните животни: скорпии, пајаци, сенокосци, дерматофагоиди и крлежи, како и некои други осумножни копнени без‘рбетници. Фосилните податоци укажуваат на тоа дека арахнидите биле меѓу првите животни кои живееле на копното, најверојатно во девонскиот период, пред околу 400 милиони години. Познати се околу 60,000 видови, иако многу, особено дерматофагоидите, се малку познати и неопишани. Пајаковидните се наоѓаат во речиси секое живеалиште, но тие се најголеми и најраспространети во топли суви и тропски региони.
1 Општи одлики
Телото на пајаковидните е поделено на два дела: антериорен (преден) и постериорен (заден) дел. Предниот дел, наречен цефалоторакс, ги содржи сетилните органи, усните делови и парните екстремитети. Првиот пар на екстремитети се хелицерите кои можат да имаат отровни жлезди, додека вториот пар се педипалпите кои можат да служат како клешти, сетилни органи или нозе. Другите парови на екстремитети, обично четири, се користат за движење. Постериорниот дел на телото, абдоменот, ги носи гениталните отвори и други структури. Пајаковидните најчесто дишат со изменети жабри, наречени листести бели дробови. Повеќето пајаковидни се солитарни освен за време на парењето, кога може да се набљудува комплексно однесување. Женките можат да ги чуваат јајцата или младите, кои најчесто се раѓаат живи.
2 Однесување и значење
Обично арахнидите се грабливци. Тие често ловат или демнат мали животни како инсекти. Храната може делумно или целосно да се распадне од секретираните течности и дури потоа да се вцица. Пајаковидните имаат прости очи и различни структури кои помагаат при фаќањето на пленот, како што се сегментираните, боцкасти опашки на скорпиите и абдоминалните боцки со кои пајаците конструираат елаборирани стапици за инсектите. Дерматофагоидите го сочинуваат најголемиот и најразновиден ред на пајаковидни животни, по што следат пајаците. Некои дерматофагоиди се хранат со растенија, а неколку видови се сериозни земјоделски штетници. Некои се грабливци и често се хранат со други видови дерматофагоиди. Паразитскиот стил на живот е чест меѓу дерматофагоидите специјализирани за паразитирање на влекачите, птиците и цицачите. Крлежите имаат во себе организми кои предизвикуваат сериозни човекови болести, како борелиоза.
Убодите од некои пајаци и бодежите на неколку видови на скорпии се опасно отровни за луѓето (пајакот црна вдовица, кафеавиот пајак пустиник). Но, повеќето пајаковидни се безопасни и учествуваат во одржувањето на балансот во природата со контролирање на популациите на инсектите.
Мега-

Мега- (симбол M) епретставка во системот SI која означува фактор од 1×10<sup>6</sup> т.е., еден милион; 1 000 000. Единицата е потврдена во 1960 г. Потекнува од грчкиот збор ''μέγας'', што значи ''голем''.
1 Пример
1 MW (мегават) = 1 000 000 вати = 1 000 киловати.
he:תחיליות במערכת היחידות הבינלאומית#מגה
Наравоучение

Наравоучение или поука — порака која се пренесува преку некој настан или приказна. Наровоучението може да биде оставено на читателот или слушателот сам да го сфати, но може да биде и ескплицитно дадено во максима. Пример за вториот случај е крајот на Езоповата басна за Желката и зајакот, каде упорната желка ја добива трката против брзиот самобендисан зајак, каде поуката е: „полека, но сигурно до победа“.
Тука се употребуваат типизирани ликови како начин на пренесување на поуката, елиминирајќи ја комплексноста на карактерите кои меѓусебно соделуваат, и така давајќи му на авторот лесен начин на пренесување на пораката. Кај пооформените ликови, како оние во Шекспировите пиеси, поуката може да биде суптилна, но не помалку присутна, или пак писателот може да избере друг начин да го изведе тоа (како да речеме „Прологот“ на „Ромео и Јулија“.)
Низ историјата на пишаната книжевност, големиот дел од белетристиката служела не само за забава, туку и за поука, информирање и карактерно подобрување на читателите. Во класичната драма да речеме, улогата на хорот била да коментира на случувањата и да влече наравоучение за публиката; романите на Чарлс Дикенс пак, се двигатели на поуки во врска со социјално-економските прилики во Викторијанска Британија.
Наравоучението е најочигледно во детската литература, каде понекогаш тоа се дава дури и со самите зборови, „Наравоучение:“ или „Поуката од оваа приказна е....“ Ваквите експлицитни практики денес во голема мера се демодирани, и се пишуваат само од иронични причини. Како што Оскар Вајлд накратко забележал: „''Добрите завршија среќно, а лошите несреќно. Ете тоа ти е приказна.''“
1 Наводи
pt:Moralidade
simple:Moral
SI-претставка

SI-претставка или „SI-префикс“ е претставка која може да биде додадена на било која единица од Меѓународниот систем на мерни единици (SI), при што би се помножиле тие единици.
1 Пример
Ако биде додаден претставката k (кило) на маса од 30 грамa (30 g), таа станува маса од 30 килограми (30kg), т.е., помножена со 10³.
fi:Kansainvälinen yksikköjärjestelmä#Kerrannaisyksiköt
Тера-

Тера- (симбол: T) — претставка во системот SI и единица која означува 1×10<sup>12</sup> или 1 000 000 000 000.
Била потврдена во 1960. Потекнува од грчкиот збор τέρας, што значи ''чудовиште''.
1 SI-претставки
he:תחיליות במערכת היחידות הבינלאומית#טרה
Драма (град)

::''Оваа страница се однесува на градот Драма. За други значења видете Драма (појаснување).''
Драма (|Δράμα) — град во Драмскиот округ, Егејска Македонија, денес дел од областа Источна Македонија и Тракија во Грција. Претставува административен центар на истоимениот округ и Општина Драма.
1 Име
Во античко време градот бил познат со името ''Драбеск (Δραβήσκος)''. За современото име постои теорија дека потекнува од грчкиот збор Хидрама (Идрама, Ύδραμα)-хидро, т.е. вода.
2 Историја
Во неговата околина живеало племето Едони, коишто најверојатно и го основале. Подоцна Филип II го присоединил кон македонската држава, во која останал сè до нејзинoто паѓање под римска власт. За овој период сведочи древномакедонската Драмска гробница (III век п.н.е.) пронајдена во градот. За време на Римјаните бил пазарен центар и воен логор на патот Вија Егнација.
3 Изглед и население
Драма се наоѓа во северниот дел на Драмското Поле, кај реката Драматица или Ангиста (на грчки Αγγίτης, Ангитис) во падините на планината Боздаг (на грчки Φαλακρό,Фалакро). Градот брои 42 501 жител. Бројот на Македонците е минорен, и не изнесува повеќе од 50 до 100 луѓе.
4 Поврзано
* Носии од Драма
* Драмско Поле
* Драмски дијалект
* Список на села во Драма
* Драмска гробница
Гига-

Гига- (симбол: Г, меѓун. G) е претставка во системот SI кој означува 1×10<sup>9</sup> или милјарда, 1 000 000 000.
Претставката е потврдена во 1960 г. Зборот потекнува од грчкиот јазик γίγας, и значи ''џин''.
1 Пример на употреба
* Гигабајт — капацитет на тврд диск, на пример 120 ГБ
* Гигахерц — брзина на пресметување на сметачки обработувач, на пример 3 GHz = 3 000 000 000 Hz
Поголемо од гигабајт е терабајтот. Ако 1 гигабајт содржи 1000 мегабајти тогаш 1 терабајт содржи 1000 гигабајти.
2 Наводи
he:תחיליות במערכת היחידות הבינלאומית#גיגה
Покожица

Покожицата или епидерм — најгорниот дел на кожата која е составена од горните пластови на изумрени рожести клетки и подолните пластови на живи клетки. Изумрените рожести клетки се налепени едни врз други и помеѓу нив се наоѓа лојна материја од лачењето на лојните жлезди. Затоа изумрените пластови на покожичката не дозволуваат навлегување на штетни материи, бактерии и вода или исушување на телото.
1 Слоеви
Епидермот се состои од 4 до 5 слоеви, во зависност регионот на кожата. Овие слоеви од површината кон внатрешноста се:
* орожнет слој (''stratum corneum'')
* светол слој (''stratum lucidum'', само на дланките и стапалата)
* грануларен слој (''stratum granulosum'')
* спинозен слој (''stratum spinosum'')
* базален/герминален слој (''stratum basale/germinativum'').
Градски парк

Градски парк е парк направен во град за намалување на загадувањето на воздухот и како место за релаксација и разонода. Правењето и одржувањето на еден градски парк е должност на градската управа, општината или пак на државната управа по извесни прилики. Некои паркови имаат игралишта, транспортна единица, езерце, спортско игралиште и др.
1 Поврзано
* Градски парк (Скопје)
* Јавен парк
* Тревник
Безланчен велосипед

Безланчен велосипед — велосипед со пренос на погонското тркало по пат на механизам кој не е, и нема ланец.
1 Примери
* Кардански велосипед
* Ременски велосипед
* Хидраулчен велосипед (и пневматичен велосипед)
* Хибридно возило
2 Поврзано
* А-велосипед
Врховизам

Врховизам е политички правец во ''македонското националнослободително движење'', којшто го поврзува решавањето на Македонското прашање како дел од поголемото Бугарско националистичко прашање. Називите ''врховизам'' и ''врховисти'' се дојдени од Врховниот комитет, поточно за приврзаниците на Иван Цончев , а подоцна терминот Врховизам и врховисти се употребувал за сите кои биле приврзаници на официјалната бугарска политика во однос на Македонија и македонското прашање. За разлика од (внатрешните), врховистите сметале дека Македонија и Одринско ќе бидат ослободени не со општо востание, туку со помош од страна на Бугарија и нејзината војска. Според општо прифатеното гледиште во Република Македонија за врховистите, се сметаат оние кој ја спроведуваале свесно или несвесно политиката на бугарската монархија и држава кон Македонија.
Во август 1903 година со дозвола на Задграничното претставништво на територијата на Серскиот револуционерен округ почнале да навлегуваат врховистички чети. Бројот на овие чети изнесувал околу 500 - 600 души на чело со Иван Цончев, Атанас Јанков како и врховистичките војводи Јурдан Стојанов и Љубомир Стоенчев.
Овие чети требало да и помогнат на ТМОРО во текот на Илинденското востание и Цончев за да навлезе во Македонија ги прифатил условите на Македонската револуционерна организација но тој не можел да се ослободи од своите разбирања:
Затоа во Серско, Јане Сандански при средбата со врховистите истакнал:
Револуционерен лист во јуни 1905 година истакнува:
Врховистите отсекогаш
биле луѓе на бугарската влада и Фердинанд, тие не се бореле за самостојна и независна
Македонија, туку за бугарска Македонија. Затоа, Петар Поп Арсов истакнал:
Ние имаме голема одговорност пред историјата, оти не бевме решителни... за една
решитела борба против врховизмот, ами се маткавме во една магловитост, без една
прецизна и строго определена принципиелна тактика во однос на нашите национални
интереси... па (б.) се дојде до оваа катастрофа (поделбата на Македонија б.н)
1 Поврзано
* Цончевисти
* Сарафисти
Неандерталец

Неандерталец е изумрен вид праисториски човек кој живеел во раниот и средниот палеолит за кое време се протегал во Европа и западниот дел на Азија. Неандерталецот изумрел пред 24 000 години кога бил заменет како доминантна група од страна на човекот.
Едвард Рубин од Националната Лабораторија Лоренс Беркли во Беркли, Калифорнија тврди дека последните генетрски тестирања направени врз коски од Неандерталци укажуваат на тоа дека DNA структурата на Неандерталецот е 99.5-99.9% идентична со DNA структурата на човекот.
1 Таксономија
1.1 Етимологија
Неандерталецот е наречен по долината Неандертал во Германија во која во 1856 година биле најдени череп, скелет и други коски од овој вид ''луѓе''.
1.2 Откривање
Редица на фосили на неандерталци биле откриени пред да се разбере целосно нивната старост. Првите остатоци на неандерталец—Енгис 2 (череп)—биле откриени во 1829 од холандско/белгискиот праисторичар Филип-Шарл Шмерлинг во пештерите Енгис, Белгија. Тој заклучил дека овие „слабо развиени“ човечки остатоци мора да биле закопани во исто време и од истите причини како и коегзистирачките животински. Во 1848, Гибралтар 1 од каменоломот Форбс бил презентиран пред Научното друштво на Гибралтар од Едмунд Хенри Рене Флинт, но се сметало дека е череп на современ човек.
Во 1856, локалниот учител Јохан Карл Фулрот ги препознал коските од пештерата Клајне Фелдхофер во долината Неандер—Неандертал 1—како различни од модерните луѓе, и ги предал на германскиот антрополог Херман Шаафхаузен за проучување во 1857 година. Тие вклучувале череп, бутни коски, десна рака, лева рамена и лакотна коска, лева бедрена коска, делови од десната лопатка, и делови од ребрата.
2 Наводи
Руен

Руен — највисок врв на Осоговските Планини со висина од 2.252 метри. Врвот се наоѓа на самата граница меѓу Република Македонија и Бугарија, и е дел од 100-те национални туристички објекти на Бугарија.
1 Правци за искачување
Искачувањето на врвот Руен може да се изврши од два правци, и тоа едниот е од правецот на Кочани преку Пониква до Царев Врв, на кој нема бележници. Патеката прво ве спушта до преслапот „Ајдучка Чешма“, што е најниска точка на патеката, а тука на преслапот десно под патеката навистина има чешма со тоа име, потоа започнува искачувањето на Руен, кое вкупно од Царев Врв трае околу 2 часа.
Друг правец е преку рудникот „Тораница“. Кога се оди од Крива Паланка кон Бугарија, пред да се стигне до границата се врти десно кон рудникот „Тораница“, оддалечен вкупно 18 км од Крива Паланка. Од рудникот може да се искачува непосредно на врвот Руен, иако нема бележници, но полесна варијанта е да се искачува во правец на седлото меѓу Царев Врв и Руен и потоа да се оди кон врвот.
Зависно од правецот, потребни се околу 2-3 часа. За движење во пограничен појас потребна е дозвола од Министерството за внатрешни работи.
Крива Река

Крива Река — најдолга (75 км), а по површина на сливот (1002 км<sup>2</sup>) најголема притока на реката Пчиња. Извира на Осоговските Планини, северно од Царев Врв (2085 м), на надморска височина од 1932 м, а во Пчиња се влева кај Клечевце, на надморска височина од 294 м. Од изворишниот дел до вливот на Киселичка Река (на 18 км од изворот), Крива Река првин тече кон север и северозапад, а потоа нагло го менува правецот и продолжува да тече кон југозапад.
1 Речна долина
Долината на Крива Река е композитна, при што се сменуваат неколку клисурски делови (Жидиловско-Паланечка, Псачка, Маркова, Вакуфска Клисура) со ерозивни проширувања (Уземско, Трновечко, Средоречко) и котлини (Славишка, Кумановска). До село Опила, долината на Крива Река претежно е всечена во кристалести карпи (гнајсеви, микашисти, хлоритски, мусковитски шкрилци), а низводно до село Бељаковце главно е всечена низ терцијарни вулканити: андезити, игнимбрити, туфови, бречи и др. Од село Бељаковце до самиот влив во Пчиња, долината на Крива Река е всечена во еоцени (марински) седименти: песочници и плочести варовници.
2 Речен слив
Сливот на Крива Река има неправилна правоаголна форма и зафаќа површина од 1002 км<sup>2</sup>. Се протега во доминантен правец исток-североисток запад-југозапад, при што минималната должина на сливот (од врвот Руен, 2252 м) до вливот на Крива Река во Пчиња (294 м), изнесува 55 км, а максималната должина (по водотекот), изнесува 79 км. Сливот на Крива Река се одликува со мала пошуменост, особено во западните (палеовулкански) делови, како и на јужните падини на Герман и Билино. Обесшуменоста на сливот условува значително површинско истекување за време на врнежи, поради што најголем дел од водотеците имаат пороен карактер и доста променлив протек во годината. За да се подобри состојбата и да се намали ерозивноста, во втората половина на XX век се вршени пошумувања, но на релативно мала површина и без соодветна динамика. Затоа, добиените резултати битно не се одразуваат врз современата состојба.
3 Хидрографска мрежа
Крива Река има развиена хидрографска мрежа, која ја чинат над 600 постојани, периодични и повремени водотеци со вкупна должина од околу 1400 км. Од тој број, 14 водотеци се подолги од 10 км, а од нив 11 се директни притоки на Крива Река и тоа: Киселичка Река, Габерска Река, Рашка Река, Ранковечка, Ветуничка Река, Држава (или Руѓинска Држава) и Живуша, кои се десни притоки и Дурачка Река, Кратовска Река, Повишница и Врлеј кои се леви притоки.
4 Галерија
Санскрит

Санскрит ( ''saṃskṛtā vāk'', кратко ''saṃskṛtam'') — стар индоевропски јазик од индоиранската група јазици кој е класичен јазик на Индискиот Потконтинент. Санскрит е литургиски јазик на хиндуизмот, будизмот, сикизмот, џаинизмот и претставува еден од 23-те службени јазици на Индија.
1 Историја
1.1 Потекло и развој
Санскрит припаѓа на семејството на индоевропски јазици. Претставува еден од трите најстари документирани јазици кои се развиле од еден заеднички предок, кој денес се нарекува праиндоевропски јазик:* Ведски санскрит ( 1500–500 п.н.е.).
* Микенски ( 1450 п.н.е.) и Старогрчки ( 750–400 п.н.е.).
* Хетитски ( 1750–1200 п.н.е.).
Други индоевропски јазици кои се далечно поврзани со санскрит се статолатинскиот и класичниот латински јазик ( 600 п.н.е.–100 н.е., италски јазици), готскиот (архаичен германски јазик, ), старонордискиот ( 200 н.е. и потоа), староавестискиот и младоавестискиот ( 900 н.е.). Најблиски сродни јазици на ведскиот санскрит се нуристанските јазици во регионот на Хиндукуш во североисточен Афганистан и северозападните Хималаи, како и изумрените авестиски и староперсиски јазик – и двата од групата на ирански јазици. Санскритот припаѓа на сатемската група на индоевропски јазици.
Научниците од колонијалниот период запознаени со латинскиот и старогрчкиот јазик биле изненадени од сличноста на јазикот санскрит, и во неговиот вокабулар и во граматиката, со класичните јазици во Европа. Во ''The Oxford Introduction to Proto-Indo-European and the Proto-Indo-European World'', Мелори и Адамс ја илустрираат сличноста со следниве примери на когнати (во табелата се додадени и староанглиски и старословенски за понатамошна споредба):
ПИЕ, Англиски, Староанглиски, Латински, Грчки, Старословенски, Санскрит, Поимник
*méh₂tēr, mother, mōdor, māter, mētēr, мати, mātár-, мајка
*ph₂tḗr, father, fæder, pater, patēr, -, pitár-, татко
*bʰréh₂tēr, brother, brōþor, frāter, phreter, братръ, bhrā́tar-, брат
*swésōr, sister, sweoster, soror, eor, сестра, svásar-, сестра
*suHnús, son, sunu, -, hyiós, синь, sūnú-, син
*dʰugh₂tḗr, daughter, dohtor, -, thugátēr, дъщи, duhitár-, ќерка
*gʷṓws, cow, cū, bōs, bous, говѧдо, gáu-, крава, говедо
*demh₂-, tame, timber, tam, timber, domus, dom-, домъ, dām-, куќа, дом
2 Наводи
3 Поврзано
* Индоариски јазици
* Деванагари
* Индоирански јазици
Сисигамба

Сисигамба — мајка на персискиот крал Дариј III, чие царство било освоено од Александар III Македонски.
Во Битката кај Ис (333 п.н.е.), персиската војска била поразена и Дариј се дал во бегство, оставајќи го својот харем заедно со неговата жена Статеира I, мајката и децата, на милост и немилост на Александар. Квинт Куртиј Руф нѐ информира за реакцијата на Сисигамба за ова напуштање; Таа никогаш не му простила на Дариј, а кога била повикана да ја жали смртта на својот син таа рекла: „''Имам само еден син (Александар) - кралот на сета Персија''“. Подоцна таа ја омажила нејзината внука за Александар, а кога чула за неговата смрт, Сисигамба се запечатила во нејзините одаи и умрела од жалост и глад.
1 Поврзано
* 823 Сисигамба — астероид наречен по кралицата
Вотергејт

Комплексот Вотергејт (англиски: ''Watergate'') содржи канцеларии, приватни станови, хотел и трговска куќа. Се наоѓа во Вашингтон, САД и е изграден во 1967. Вотергејт е живеалиштето на сегашниот американски државен секретар Кондолиза Рајс. Покрај госпоѓица Рајс има и многу други луѓе од разни струки кои се активни во овој комплекс.
Тука во 1972, во политичките канцеларии, започнала таканаречената ''Вотергејтска афера''.
Музеј Мармотан-Моне

Музејот Мармотен-Моне (француски: ''Musée Marmottan-Monet'') — музеј на уметноста сместен на улица Луј Боали во XVI округ на Париз. Во него се наоѓа збирка од околу 100 импресионистички дела од Клод Моне, Берта Моризо, Едгар Дега, Едуард Мане и Пјер Огист Реноар.
Отворен е од 10:00 до 18:00 ч., освен во понеделници, на 1 мај 25 декември и 1 јануари.